internet vaartha 280 Views
ముంబై : వెస్టిండీస్‌ విధ్వంసకర బ్యాట్స్‌మెన్‌ క్రిస్‌గేల్‌ను ఇయాన్‌ మోర్గాన్‌ ప్రశంసించాడు.టి20 ప్రపంచ కప్‌ టోర్నీలో భాగంగా ఇంగ్లండ్‌ జట్టుతో జరిగిన మ్యాచ్‌లో క్రిస్‌ గేల్‌ మెరుగైన ఇన్నింగ్స్‌ ఆడాడడని కొనియాడాడు. బౌలర్‌ ఎవరైనా పరుగుల మోత మోగించాడన్నాడు. కాగా 11 సిక్స్‌ల సాయంతో వంద పరుగులు చేసిన గేల్‌ ఒంటి చేత్తో తమ జట్టును విజయ తీరాలకు చేర్చాడని, తన ఆటతీరును బాగా ప్రదర్శించాడని,తనలోని నైపుణ్యాన్ని మరోసారి ఆవిష్కరించాడని మార్గాన్‌ పేర్కొన్నాడు. ప్రత్యర్థి బౌలర్లకు ఎలాంటి అవకాశం ఇవ్వకుండా ప్రతి బంతిని బౌండరీకి తరలించాడని కొనియాడాడు.మా బౌలింగ్‌ బాగా ఉందని నేను చెప్పలేను, మొదట మేం బౌలింగ్‌ బాగానే వేశాం,అయితే అతడు బౌలింగ్‌ను సమర్ధవంతంగా ఎదుర్కొన్నాడు.అదిల్‌ రషీద్‌ బౌలింగ్‌లో ఎక్కువ పరుగులు రాబట్టాడు అని వివరించాడు. గేల్‌ను కట్టడి చేసేందుకు చాలా ప్రణాళికలు వేశామని,అయితే అవేవీ పని చేయలేదని మోర్గాన్‌ వెల్లడించాడు.గేల్‌ లాంటి ఆటగాడికి బౌలింగ్‌ చేయడం చాలా కష్టమని,డాట్‌ బాల్స్‌ పడినప్పటికి బౌండరీలే ఎక్కువగా ఉన్నాయని,మ్యాచ్‌లో గేల్‌ తన విశ్వరూపం చూపాడని,తాము వేసిన ప్రణాళికలు ఏవి అతనిపై పనిచేయలేదని మెర్గాన్‌ పేర్కొన్నాడు.కాగా ఈ ప్రపంచ స్థాయి ఆటగాడి ప్రదర్శన తారాస్థాయికి చేరిందని, అందరూ గేల్‌ బాగా ఆడతాడని,విధ్వంసం సృష్టిస్థాడని ముందే ఊహిస్తారన్నాడు. గేల్‌ కూడా వారి అంచనాలకు తగినట్లుగానే చెలరేగి ఆడాడని,తన దైన రోజు గేల్‌ రెచ్చిపోయాడని మోర్గాన్‌ పేర్కొన్నాడు.
బాస్‌గా ప్రకటించుకున్న క్రిస్‌ గేల్‌
బాలీవుడ్‌ సూపర్‌ స్టార్‌ అమితాబ్‌ బచ్చన్‌ వెస్టిండీస్‌ బ్యాట్స్‌మెన్‌ క్రిస్‌ గేల్‌కు క్షమాపణ చెప్పాడు.ఇంగ్లండ్‌తో జరిగిన మ్యాచ్‌లో గేల్‌ బాగా ఆడిన విషయం తెలిసిందే.కాగా 48 బంతుల్లోనే 100 పరుగులు చేసి రికార్డు సృష్టించాడు.ఈ నేపథ్యంలో అమితాబ్‌ బచ్చన్‌ ఒక పోస్ట్‌ను ట్విట్టర్‌లో పెట్టారు.గేల్‌ ఆట తీరుపై బిగ్‌ బి ప్రశంసలు కురిపించాడు. ఆ తరువాత క్షమాపణ కోరాడు.గేల్‌ ఆట బాగుందదని ముంబైలో నిన్ను కలుసుకోలేక పోయినందుకు క్షమాపణ చెబుతున్నానన్నాడు. ఆటను చూశానని, బాగుందని అమితాబ్‌ పేర్కొన్నాడు. దానికి గేల్‌ స్పందిస్తూ కలుద్దామని,గతంలో గేల్‌ అమితాబ్‌కు ఒక బహుమతిని పంపిన విషయం తెలిసిందే.ఐసిసి టి20 ప్రపంచ కప్‌లో రికార్డుల మోత ప్రారంభమైంది.వెస్టిండీస్‌ సంచలనం క్రిస్‌ గేల్‌ ఈ రికార్డుల మోతకు తెర తీశాడు.నిన్న ఇంగ్లాండ్‌ జట్టుతో జరిగిన మ్యాచ్‌లో చెలరేగిపోయిన గేల్‌ కేవలం 47 బంతుల్లోనే సెంచరీ పూర్తి చేసి పొట్టి ప్రపంచ కప్‌లో ఫాస్టెస్ట్‌ సెంచరీని తన పేరిట లిఃంచుకున్నాడు. అంతేకాకుండా గేల్‌ వీర బాదుడు ఓవరాల్‌గా మూడవ వేగవంతమైన సెంచరీ రికార్డుల కెక్కింది.ముంబై వేదికగా జరిగిన గ్రూప్‌ -1 లీగ్‌ వెస్టిండీస్‌-ఇంగ్లండ్‌ మ్యాచ్‌లో గేల్‌ రెచ్చిపోయిన విషయొ తెలిసిందే.ఓపెనర్‌గా వచ్చిన గేల్‌ చివరి వరకు క్రీజులో కొనసాగాడు.47 బంతుల్లోనే సెంచరీ పూర్తి చేసుకున్న అతడు మరో బంతిని ఆడి పరుగు లేమి చేయలేదు.కాగా మొత్తం 48 బంతుల్లో 11 సిక్స్‌లు,5 బౌండరీలతో అతడు సెంచరీ పూర్తి చేశాడు.గేల్‌ వీర విహారంతో విండీస్‌ జట్టు మెగా టోర్నీలో రికార్డు విజయంతో శుభారంభం చేసింది.తన ఇన్నింగ్స్‌పైనే గేల్‌ మాట్లాడుతూ తనను తాను బాస్‌గా పేర్కొన్నాడు.ప్రపంచ ఎదురుచూస్తున్న దానిని ఈ రోజు బాస్‌ చేశాడని,గేల్‌ వీర విహారం కోసం అభిమానులు ఎదురు చూస్తున్న విషయం తెలిసిందే.
క్రిస్‌ గేల్‌తో స్నేహా ఉల్లాల్‌ పార్టీ
టాలీవుడ్‌లో ఉల్లాసంగా ఉత్సాహంగా సినిమాతో మంచి పేరు తెచ్చుకున్న నటి స్నేహ ఉల్లాల్‌ ఆ తరువాత సింహా,కరెంట్‌,మడత కాజా సినిమాలతో ప్రేక్షకులకు చేరువైంది.చాలా సంవత్సరాల తరువాత ఈ టాలీవుడ్‌ బ్యూటీ మరోసారి సోషల్‌ మీడియాలో హల్‌చల్‌ చేస్తుంది. అదేదో సినిమాల కోసమో,ఈవెంట్ల కోసమో కాదు ప్రముఖ వెస్టిండీస్‌ క్రికెటర్స్‌ క్రిస్‌ గేల్‌,డ్వేయిన్‌ బ్రావోలతో కలిసి పార్టీ చేసుకుంది.క్రికెట్‌ షాట్స్‌లోనే కాదు, పార్టీల్లోనూ గేల్‌ తన సత్తా చాటుకుంటున్నాడు. పార్టీలో డ్వెయిన్‌,స్నేహాలతో కలిసి స్టెప్పులు వేశాడు. ఇదే పార్టీలో బ్రావో తన చాంపియన్‌ పాటను కూడా ఆవిష్కరించాడు.ఈ విషయాన్ని స్నేహా ఇన్‌స్ట్రాగ్రామ్‌ ద్వారా తెలుపుతూ పోటోలు కూడా పోస్ట్‌ చేసింది.